open-index/open-wikipedia-markdown huggingface dataset:
Viroidi

**Viroidit** ovat pieniä, 200–400 nukleotidin (nt) mittaisia, yksijuosteisia RNA-molekyylejä, jotka voivat aiheuttaa kasveille tauteja. Ne ovat pienimpiä tunnettuja taudinaiheuttajia ja voivat häiritä kasvisolujen normaaleja toimintoja. Viroidi on muodostunut paljaasta RNA:sta, joka muodostaa sisäisen emäsparimuodostuksen avulla tiukan laskoksen. Viroidit pystyvät replikoitumaan itsestään, mutta sen vaiheita ei tunneta yksityiskohtaisesti. Replikaatio tapahtuu kuitenkin isäntäsolun tumassa. Viroidit eivät koodaa proteiineja. Viroidit loisivat isäntäsoluissa tuhoisalla tavalla käyttäen hyväkseen viruksen RNA-kopiointimekanismeja. Tosin kuin RNA-viruksessa viroidissa ei ole proteiineja vaan se koostuu pelkästä RNA:sta.

Viroideissa on monesti noin 200–400 emästä, kun taas pienimmissä viruksissa emäksiä on noin 2&nbsp;000. Pienin tunnettu viroidi on 220 emäksen mittainen scRNA. Virusoidi on viroidia muistuttava RNA-geeni, joka kulkee "loisena" viruksen sisällä. 

Ihmisen patogeeni hepatiitti D muistuttaa viroideja.

## Luokitus
*Heimo Pospiviroidae
**Suku *[[Pospiviroid]]*
**Suku *[[Hostuviroid]]*
**Suku *[[Cocadviroid]]*
**Suku *[[Apscaviroid]]*
**Suku *[[Coleviroid]]*
*Heimo Avsunviroidae
**Suku *[[Avsunviroid]]*
**Suku *[[Pelamoviroid]]*

## Katso myös
*Virukset
*Prioni

## Lähteet

## Aiheesta muualla

*Viroids:details
*ICTV
*Subcellular Life Forms
Veji

**Veji** (lat. *Veii*, ital *Veio*) eli nykyinen Isola Farnese oli etruskien huomattavimpia kaupunkeja. Veji oli Etrurian tärkein terrakottaveistosten tuottaja.

Roomalaiset valloittivat ja hävittivät Vejin 396 eaa. Roomalaiset kuitenkin rakensivat kaupungin osittain uudelleen, ja 2 eaa. siitä tuli municipium ja kaupungin asukkaat saivat osittaiset Rooman kansalaisoikeudet. 

Vejistä on löydetty noin vuodelta 500 eaa. peräisin olevan Apollon temppelin jäänteet, joihin kuuluu joukko terrakottaveistoksia, muun muassa Vejin Apollo. Vejin hauta-alueelta on löydetty vanhimpia etruskien freskoja.

## Lähteet
Einar Sundström

**Einar Ossian Sundström** (14. huhtikuuta 1899 Varkaus – 3. helmikuuta 1974 Helsinki) oli Yleisradion pääjohtajana 1950-luvulla ja 1960-luvun alussa.

Einar Sundström tuli ylioppilaaksi vuonna 1918 ja valmistui ekonomiksi Helsingin kauppakorkeakoulusta vuonna 1921.

Sundström toimi Yleisradion konttoripäällikkönä vuosina 1926−1944, henkilökunnan päällikkönä 1941–1944, talousjohtajana vuosina 1944−1949 ja pääjohtajana Hella Wuolijoen syrjäyttämisen jälkeen vuosina 1949–1964. Kiinnostukseltaan Sundström oli ennen kaikkea talousmies, eikä hän ollut juuri kiinnostunut ohjelmista eikä ohjelmapolitiikasta. Sundström ei tuntenut poliitikkoja eikä hänellä siten ollut kontakteja poliittisiin piireihin. Niinpä hän jättikin Yleisradion ohjelmatoiminnan ohjelmajohtaja Jussi Koskiluoman hoidettavaksi. 

Sundströmin ja Koskiluoman aikana Yleisradio pyrki tietoisesti välttämään keskustelua aiheuttavia kannanottoja eikä myöskään kevyen musiikin esittämistä radiossa suosittu. On arveltu, että Hella Wuolijoen syrjäyttäjät halusivat hänen seuraajakseen harmittoman pääjohtajan, jollainen Sundströmistä poliittisesti sitoutumattomana tulikin. Monen mielestä Yleisradion johtokunnan todellinen vahva mies oli silloinen pääjohtajan varamies, sosialidemokraatti Onni Toivonen, joka toimi myös Suomen viimeisenä kansanhuoltoministerinä vuosina 1948–1950. Historioitsija Raimo Salokangas on luonnehtinut Yleisradiota Sundströmin pääjohtajakaudella "yhteiskunnan sivulliseksi".

Yleisradio lähti myös hyvin hitaasti kehittämään televisiolähetyksiä. Toukokuussa 1955 Sundström totesi, että asiassa tulee ”kiiruhtaa hitaasti” ja ”antaa meitä varakkaampien maiden maksaa ne oppirahat, joita näköradiotoiminta vielä kaikkialla nielee”. Niinpä Yleisradio aloitti omat televisiolähetyskokeilunsa vasta keväällä 1957, ja säännölliset televisiolähetykset alkoivat 1. tammikuuta 1958. Vakaviin talousvaikeuksiin ajautunut Tesvisio yhdistettiin Yleisradioon ja muutettiin TV-ohjelma 2:ksi aivan Sundströmin pääjohtajakauden lopulla.

Sundström oli Euroopan yleisradioliiton hallintoneuvoston jäsen vuosina 1954−1964 ja järjestön varapresidentti vuosina 1959−1964.

Einar Sundströmin erikoisharrasteena oli shakki.

## Lähteet
* Hannu Salmi: Televisio ”pyhäkoulujen kilpailija” vai ”kokoava keskipiste” 
* *Kuka kukin oli 1900−1961*, Otava 1961, Helsinki.
* Raimo Salokangas: *Aikansa oloinen: Yleisradio 1949–1996*, s. 13–15. Helsinki: Yleisradio, 1996. .

### Viitteet

## Aiheesta muualla
* Ylen elävä arkisto: Einar Sundströmin uudenvuodenpuhe 1.1.1952
Sarah Adams

**Sarah Fuller Flower Adams** (22. helmikuuta 1805 – 14. elokuuta 1848) oli brittiläinen runoilija.

Adams syntyi Harlowissa, Essexissä englanti­laisen sanomalehden kustantajan Benjamin Flowerin nuorempana tyttärenä. Omana aikanaan Sarah Adams tunnettiin dramaattisten runojen ja balladien kirjoit­tajana. 

Adams kirjoitti elämänsä aikana useita virsiä. Kun hänen isänsä kuoli, saivat hän ja hänen sisarensa kodin paikallisen unitaariseurakunnan pastorin, William Johnson Foxin luona. Hän julkaisi 1841 laulukirjan *Hymns and Anhems*, ja siinä oli 13 Adamsin kirjoittamaa virttä. Hän oli unitaari, ja tätä oppia sävyttää se, että he eivät hyväksy kolminaisuusoppia, vaan heidän mukaansa se rikkoo Jumalan ykseyden. Siksi Sarah Adamskaan ei käyttänyt virsissään Jumalasta muuta nimeä kuin ”God”.

Tunnetuin Adamsin virsistä on "Nearer, my God, to Thee, nearer to Thee", Suomen evankelis-luterilaisen kirkon virsikirjassa numerolla 396 *[[Käyn kohti sinua, oi Herrani|"]]*Käyn kohti sinua, oi Herrani". Se on myös monissa muissa suomenkielisissä hengellisten laulujen kirjoissa ja siitä on useita suomennoksia. 

Lauluun liittyy tarina, jonka littyy koko maailmaa järkyttäneeseen matkustajalaiva RMS ''Titanicin'' haaksirikkoon 1912. Onnettomuudesta kertovien uutisten mu­kaan laivan soittokunta soitti tätä virttä ennen laivan up­poamista. Siten laulu tunnetaan myös "Titanic-hymninä". Amerikkalaiset lehtimiehet, joille pelastuneet kertoivat kokemuksiaan, eivät todennäköisesti olleet kysyneet, minkä sävelmän he kuulivat. Heille oli tuttu amerikkalaisen Lowell Masonin (1792–1872) sävellys, jolla virsi Suomessakin tunnetaan. Mutta *Titanic* oli englantilainen laiva ja sen soittajien enemmistö brittejä. Todennäköistä on, että he olivat valinneet englantilaisen J. B. Dykesin sävelmän, jolla laulua lauletaan Englannissa.

Vuonna 1834 Sarah Adams avioitui William Bridges Adamsin kanssa, joka oli kirjailija, keksijä ja veturisuunnittelija. He asuivat Loughtonissa, Essexissä. Sarah Adams kuoli tuberkuloosiin 43-vuotiaana ja hänet haudattiin Harlowissa 21. elokuuta 1848.

**Laulu Nearer, my God, to Thee suomenkielisissä virsi- ja hengellisten laulujen kirjoissa**

* Suomen ev. lut. kirkon virsikirja, virsi 396, Käyn kohti sinua Sarah Adamsin virren (1841, suom. Rauhansäveliä 1894, Aune Krohn 1912) pohjalta Niilo Rauhala virsikirjaan 1986
* Hengellinen laulukirja, laulu 483 Käyn kohti sinua
* Seurakunta laulaa, laulu 301 Käyn kohti sinua (Niilo Rauhala, 1–3 säk ja Joel Niininen, 4–5 säk.)
* Hengellisiä lauluja ja virsiä, laulu 243 Sua kohti, Herrani
* Siionin kannel, laulu 459 Sua kohti, Herrani (Suom. Niilo Rauhala ja Siionin Kannel -toimikunta)
* Ruotsin kirkon virsikirja, virsi 271 Käyn kohti sinua (Suom. 1894, Aune Krohn 1912, uud. suom. Niilo Rauhala 1999)

## Lähteet
Walter Flander

**Karl Walter Flander** (13. huhtikuuta 1884 Pietarsaari – 29. marraskuuta 1950 Helsinki) oli suomalainen urheiluvaikuttaja ja urheilutoimittaja.

Flander opiskeli insinööriksi Teknillisessä korkeakoulussa ja toimi myös Polyteknikkojen urheiluseuran puheenjohtajana 1906. Hän oli aktiivisesti käynnistämässä seuran jalkapallotoimintaa, joka johti SM-hopeaan 1908 ja mestaruuteen 1909. Flander teki aloitteen Suomen Palloliiton perustamisesta, ja hänet valittiin vain 23-vuotiaana liiton ensimmäiseksi puheenjohtajaksi 19. toukokuuta 1907. Hän toimi puheenjohtajana lähes kaksi vuotta. Flander voitti äänestyksen myös 1909, mutta hän kieltäytyi puheenjohtajuudesta sillä hän ei kokenut saaneensa riittävää kannatusta voitettuaan vain yhdellä äänellä. Flander oli myös yksi aloitteentekijöistä Suomen Hiihtoliiton perustamiseksi ja kuului Suomen Olympiakomiteaan.

Flander oli Suomen ensimmäisiä urheilutoimittajia. Hän toimi Hufvudstadsbladetin vakinaisena avustajana ja oli mukana *[[Finskt Idrottsblad]]* -urheilulehden julkaisemisessa sen perustamisesta 1904 lähtien.

## Lähteet

* 
* 
*
Arne Wessberg

**Aarne Yrjö Anders Wessberg** (s. 26. helmikuuta 1943 Vaasa) on suomalainen toimittaja. Hän oli Yleisradion toimitusjohtaja 1994–2005 ja Euroopan yleisradiounionin (EBU) puheenjohtaja 2001–2006. Vuodesta 2012 lähtien hän on toiminut Digitan hallituksen puheenjohtajana.

Wessberg aloitti uransa 1970-luvulla Yle TV2:n Ajankohtainen kakkonen -ohjelmassa taloustoimittajana. Oltuaan välillä erityisohjelmien tuottajana ja pankkitiedottajana hänet nimitettiin TV1:n johtajaksi 1980. Wessberg ajoi innokkaasti 1986 toimintansa aloittaneen Kolmoskanavan perustamista ja hän johti myös Kolmostelevision hallitusta.

Vuonna 1990 Wessberg siirtyi Yle TV2:n johtajaksi. Hän oli pääjohtaja Reino Paasilinnan seuraaja 1994–2005 ja toimi Yleisradion korkeimpana johtajana 50 vuoden tauon jälkeen toimitusjohtajan nimikkeellä. Vuonna 2001 Wessberg valittiin Euroopan yleisradioliiton EBU:n puheenjohtajaksi. Wessbergin kausi EBU:n puheenjohtajana päättyi kolmen kauden jälkeen vuonna 2006. Wessberg oli Nokia Oy:n hallituksen jäsen vuosina 2001–2006.

Puoluetaustaltaan Wessberg on sosiaalidemokraatti.

## Lähteet
* 

### Viitteet
Franz Boas

**Franz Uri  Boas** (9. heinäkuuta 1858 Minden, Saksa – 21. joulukuuta 1942 New York, Yhdysvallat) oli saksalaissyntyinen, Yhdysvalloissa vaikuttanut antropologi, joka tunnetaan erityisesti Pohjois-Vancouverin ja Brittiläisen Kolumbian kwakiutl-intiaanien parissa tekemästään tutkimuksesta, jonka tuloksena hän kehitti uuden käsityksen kulttuureista. Boas oli myös ensimmäisiä tutkijoita, joka kyseenalaisti käsityksen ihmiskunnan jakaantumisesta rotuihin. Boasia on nimitetty ”yhdysvaltalaisen antropologian isäksi”.

Boas suoritti kandidaatin tutkinnon Heidelbergin yliopistossa vuonna 1881 ja samana vuonna myös tohtorin tutkinnon Kielin yliopistossa. Hänet nimitettiin vuonna 1899 professoriksi Columbia Universityyn New Yorkiin.

Boasin keskeinen anti antropologialle oli kulttuurirelativismin liittäminen antropologiseen tutkimukseen. Boasin mukaan erot eri ihmisryhmien välillä johtuivat historiallisista, sosiaalisista ja maantieteellisistä olosuhteista, ja kaikilla populaatioilla oli täydellinen ja yhtä kehittynyt kulttuuri. Boasin mukaan olisi tieteellisesti harhaanjohtavaa arvioida toisia kulttuureja länsimaisen ”kehitystason” perusteella. Hänen näkemyksensä kyseenalaistivat aikaisemmat Louis Henry Morganin ja Edward Tylorin teoriat, joiden näkemyksen mukaan kaikki kulttuurit kehittyivät tiettyjen vaiheiden kautta.

## Teoksia
* Growth of Children (1896–1904)
* The Mind of Primitive Man, 1938
* Primitive Art, 1927
* Anthropology and Modern Life, 938
* Race, Language, and Culture, 1940
* Dakota Grammar, 1941

## Lähteet
Richard Bango

**Richard Igbineghu ** (s. 21. huhtikuuta 1968) eli **Richard Bango** on nigerialainen nyrkkeilijä. Vuoden 1992 kesäolympialaisissa Bango voitti hopeaa yli 91-kiloisten sarjassa.

## Ammattilaisena
Bango siirtyi ammattilaisuralle vuonna 1994. Hän sai kohtalaisen nopeasti 19—0 listan, mutta lopetti nyrkkeilyn kolmeksi vuodeksi 1996–1999.

36-vuotiaana Bango joutui ensimmäiseen varsinaiseen koetukseensa kohdatessaan Nikolai Valujevin. Ottelun hän hävisi teknisellä tyrmäyksellä kuudennessa erässä.

Vuonna 2006 Bango hävisi urallaan nousukiidossa olevalle Alexander Povetkinille kahdessa erässä tyrmäyksellä.

## Olympiatulokset

## Lähteet

## Aiheesta muualla
*http://www.boxrec.com/list_bouts.php?human_id=25708&cat=boxer
Valkoviirujuurekas

**Valkoviirujuurekas** (*Rhodocollybia butyracea*, syn. *Collybia butyracea*) on kupera tai laakealakkinen valkosäikeinen tumman punaruskea säiejuurekaslaji. Lakki voi myös olla purppuranpunainen. Sienen heltat ovat valkoiset. Jalka on lakin värinen. Malto on valkoista ja maultaan karvasta. Juurekas kasvaa kuusikoissa yleisenä koko Suomessa.

## Lähteet
Rahkakynsikäs

**Rahkakynsikäs** (*Sphagnurus paluster* syn. *Lyophyllum palustre*) on kupera tai laakealakkinen harmaa sienilaji. Sen heltat ovat valkoiset tai harmahtavat. Jalka on vaalea, harmaa tai jopa rusehtava. Rahkakynsikäs kasvaa soilla rahkasammalen joukossa. Se on yleinen koko Suomessa. 

## Lähteet
Harmokynsikäs

**Harmokynsikäs** (*Tephrocybe confusa*) on kupera tai laakealakkinen tumman harmaanruskea kynsikäslaji. Sienen jalka on lakin värinen ja ontto. Malto on valkoista. Heltat ovat vaaleanharmaat. Sieni kasvaa kuusivaltaisissa havumetsissä eikä ole varmaa esiintyykö sitä Suomessa.

## Lähteet
Jauhokynsikäs

**Jauhokynsikäs** (*Tephrocybe rancida*, syn. *Lyophyllum rancidum*) on kupera tai laakealakkinen harmaa kynsikäslaji. Sen heltat ovat harmaat. Jalka on harmaa. Sieni tuoksuu voimakkaasti jauholta. Se kasvaa lehti- ja havumetsissä Etelä- ja Keski-Suomessa.

## Lähteet
Ruskopahkajuurekas

**Ruskopahkajuurekas** (*Collybia tuberosa*) on kupera tai laakealakkinen valkoinen, keskeltä kellanruskea pahkajuurekaslaji. Sen heltat ovat valkoiset. Jalka on ylhäältä valkohärmäinen, alhaalta tummemman kellanruskea. Sieni kasvaa helttasienten lahoavilla jätteillä. Se on Suomessa yleinen.  
Ruskopahkajuurekas muistuttaa kahta hyvin samannäköistä lähilajia eli melko yleistä loisjuurekasta (*Collybia cirrata*) ja  harvinaisempaa keltapahkajuurekasta (*Collybia cookei*).

## Lähteet

## Aiheesta muualla
* Laji.fi: Ruskopahkajuurekas – ''Collybia tuberosa''
* Pinkka, Lajintuntemuksen oppimisympäristö: Ruskopahkajuurekas (''Collybia tuberosa'') 
* MushroomExpert: Collybia tuberosa 
* UniProt, Taxonomy: Collybia tuberosa 
* Global Biodiversity Information Facility (GBIF): ''Collybia tuberosa'' 
* Mycota of Alaska: ''Collybia tuberosa''
Uno Westerholm

**Karl Uno Alexander Westerholm** (3. kesäkuuta 1877 Helsinki – 12. huhtikuuta 1932 Tukholma) oli suomalainen urheiluvaikuttaja, urheilutoimittaja, uimahyppääjä ja toimitusjohtaja.

Westerholm oli 1900-luvun alkupuolella yksi Suomen merkittävimmistä urheilujohtajista. Hän oli yksi Suomen Palloliiton perustajista ja toimi sen puheenjohtajana 1910–1911. Westerholm oli myös perustamassa Suomen Voimistelu- ja Urheiluliittoa, Suomen Uimaliittoa ja Suomen Hiihtoliittoa. Suomen Olympiakomiteassa Westerholm vaikutti 20 vuoden ajan. Vuonna 1912 perustetun Svenska Finlands Idrottsförbundin hallituksessa Westerholm toimi kymmenen vuoden ajan. Hän oli myös HIFK:n perustajajäsen sekä puheenjohtaja vuosina 1899–1914.

Urheilu-urallaan Westerholm voitti uimahypyissä kerroshyppyjen Suomen-mestaruuden 1906. Hän edusti tällöin Helsingin Uimaseuraa.

Westerholm oli yksi Suomen ensimmäisistä urheilutoimittajista ja hän perusti *[[Finskt Idrottsblad]]* -urheilulehden vuonna 1904. Työuransa aikana Westerholm toimi Elinkorkolaitos Hereditasin sekä Oy Amko Ab:n toimitusjohtajana.

## Lähteet

* 
* 

### Viitteet
US Festival

**US Festival** on San Bernandinossa, Yhdysvalloissa järjestetty musiikkifestivaali. Vuonna 1983 toista kertaa järjestetty festivaali oli yksi maailman suurimmista. Festivaaleilla esiintyivät muun muassa Judas Priest  Van Halen, Mötley Crue ja Ozzy Osbourne. Saksalainen hard rock -legenda Scorpions rikkoi tapahtumassa kaikki yleisöennätykset keräämällä paikalle 325&nbsp;000 kuuntelijaa. Myöhemmin tämän ennätyksen on rikkonut vain Scorpions itse Rock In Riossa, jossa yhtye keräsi 350&nbsp;000 hengen yleisön.
Balthasar Niederkofler

**Balthasar Niederkofler** (10. marraskuuta 1906 Zell am Ziller – 11. huhtikuuta 1989 Gries am Brenner) oli itävaltalainen hiihtäjä, joka kilpaili 1930-luvulla. Hän voitti pronssia 4 × 10 kilometrin viestissä MM-kisoissa vuonna 1933.
Kirpeäjuurekas

**Kirpeäjuurekas** (*Gymnopus peronatus*, syn. *Collybia peronata*) on kupera tai laakealakkinen säämiskänvärinen tai harmaanruskea juurekaslaji. Sienen heltat ovat nuorilla sienillä vaaleankeltaiset ja vanhemmiten punaruskeat. Jalka on latvasta keltainen, alhaalta tummempi ja ontto. Malto on sitkeää ja polttavan makuista. Sieni kasvaa lehti- ja havumetsissä koko Suomessa.

## Lähteet
Kierrejalkajuurekas

**Kierrejalkajuurekas** (*Rhodocollybia prolixa* aik. *Collybia distorta*) on kupera tai laakealakkinen punaruskea säiejuurekaslaji. Sienen malto on vaalean kellanruskeaa. Heltat ovat aluksi valkeat ja vanhemmiten ruskettuvat. Jalka on valkoinen tai punertava sekä uurteinen tai kierteinen. Sieni kasvaa havumetsissä melko harvinaisena. Se ei ole ruokasieni.

## Lähteet

## Aiheesta muualla
*
Seura-akvaario

**Seura-akvaario** on akvaariomalli, jossa voidaan pitää erilaisia kaloja sekaisin, esimerkiksi pohjamonneja, platyja, miekkapyrstöjä tai miljoonakaloja. Kalojen tulisi soveltua elämään samassa akvaariossa, esim. jotkut kalat voivat nyppiä kultakalojen huntumaisia eviä. On myös tärkeää, että kalat sopivat samanlaisiin vesioloihin (lämpötila, happamuus, kovuus). Seura-akvaarioita on sekä yksityisissä että myös julkisissa tiloissa.

## Lähteet
Jumper

**Jumper** on yhdysvaltalainen vuonna 2008 ensi-iltansa saanut tieteiselokuva, jonka on ohjannut Doug Liman ja käsikirjoittanut David S. Goyer. Elokuva kertoo koulukiusatusta nuoresta, joka oppii ”hyppäämään” teleportaation avulla minne vain. Hyppääjiä metsästää joukko paladiinejä, jotka tahtovat tappaa kaikki hyppääjät. Paladiinien johtajaa näyttelee Samuel L. Jackson. Paladiineilla on sauva, joka tuottaa hyppääjään osuessaan sähköimpulsseja vaikeuttaen hyppäämistä.

## Näyttelijät

## Lähteet
Liam Lynch

**Liam Lynch** (s. 5. syyskuuta 1970) on yhdysvaltalainen muusikko, jonka tunnetuin kappale on *[[United States of Whatever]]*, joka ylsi singlelistoillekin.

Lynch on myös ohjannut paljon musiikkivideoita. Hän on ohjannut muun muassa Foo Fightersin ja No Doubtin musiikkivideoita.

## Diskografia
* *[[EEL]]*
* *[[Fake Songs]]*
* *[[History of America?]]*
* *[[Camp Sunny Side Up]]*
* *[[We're All Nighters]]*
* *[[How to Be a Satellite]]*
* *[[Songs from Lynchland]]*
* *[[More Songs from Lynchland]]*
* *[[Get Up on the Raft]]*

## Lähteet
Mika Helin

**Mika Antero Helin** (s. 7. huhtikuuta 1978 Helsinki) on entinen suomalainen jalkapalloilija. Hän oli pelipaikaltaan laitapuolustaja. Helin pelasi myös futsalia, jossa hän on esiintynyt maajoukkueessa.

Helin pelasi Veikkausliigassa kausina 1998 sekä 2001–2007 edustaen PK-35:a, Jokereita, Hakaa, TPS:ää ja Honkaa. Hän pelasi Veikkausliigassa kaikkiaan 84 peliä ja saavutti SM-hopeaa Hakassa ja SM-pronssia PK-35:ssä. Veikkausliiga-uransa jälkeen Helin on edustanut Viikinkejä kaudella 2008 Ykkösessä, ja kaudella 2009 hän toimii Kakkosessa pelaavan Kiffenin pelaaja-valmentajana.
Maajoukkueessa Helin on esiintynyt kahdesti alle 19-vuotiaiden riveissä, tehden debyyttinsä Moldovaa vastaan vuonna 1996.

Futsalissa Helinin seura on Marmiksen Kuula. Hän on pelannut myös Suomen futsalmaajoukkueessa 10 maaottelua ja tehnyt yhden maalin.

## Lähteet
Laulajan testamentti (Jukka Pojan albumi)

**Laulajan testamentti** on suomalaisen reggaelaulajan Jukka Pojan coveralbumi. Se julkaistiin 27. elokuuta 2008. Levy sisältää Veikko Lavin kappaleita.

Albumi nousi Suomen virallisen listan sijalle 25.

## Kappaleet
Sävellykset Veikko Lavi, paitsi 2. Viljo Ylönen, 7. Pentti Viherluoto, 9. Veikko Ahvenainen ja 11. Arvo Bryckling. Sanoitukset Veikko Lavi.

# 
#  
#  
#  
#  
# 
#  
# 
# 
# 
# 

## Kokoonpano
* Jukka Poika – laulu
* Tommi Viksten – kitara
* Pekka Gröhn – piano, vibrafoni, haitari
* Eeva Koivusalo – kontrabasso
* Abdissa "Mamba" Assefa – lyömäsoittimet
* Janne Haavisto – rummut

### Vierailevat muusikot
* Jarmo Rouvinen – baritonisaksofoni (kappaleet 1, 6, 9 ja 10)
* Juho Hurskainen – tenorisaksofoni (kappaleet 1, 6 ja 10)

### Tuotanto
* Janne Haavisto – tuottaja, äänittäjä, miksaaja
* Risto Hemmi – äänittäjä
* Tommi Viksten – äänittäjä
* Pauli Saastamoinen – masteroija
* Jussi S. Karjalainen – layout
* Kimmo Syväri – valokuvat
* Kari Hynninen – vastaava tuottaja

## Arvostelut
* Desibeli.net: 
* Dome.fi: 
* Soundi: 

## Lähteet

## Aiheesta muualla
* KHY Suomen Musiikki Oy:n albumisivu
Enkeleitä ja pikkupiruja

**Enkeleitä ja pikkupiruja** on 18-osainen, koulumaailmaan sijoittuva suomalainen televisiosarja. Yleisradion TV1-kanava esitti sarjan ensimmäisen kerran vuonna 1998 ja se on uusittu kahdesti, 1999 ja 2001–2002. Sarjan ohjasi ja käsikirjoitti Kaija Juurikkala ja sen tuottaja oli Jouni Valli tuotantoyhtiöstä Movia Ohjelmatuotanto.

Sarjan tapahtumien keskus on kuvitteellinen Paisteen ala-aste. Sarjan ensimmäisessä jaksossa alkaa uusi kouluvuosi ja viimeisessä vietetään koulun joulujuhlia. Koulu poikkeaa tavanomaisesta. Sen oppilaat suunnittelevat itse lukujärjestyksensä ja kirjoittavat omat todistuksensa, eikä läksyjä tai jälki-istuntoja tunneta. Jokainen etenee opinnoissaan omaa tahtiaan.

Paitsi koulun tapahtumia, sarjassa seurataan myös hahmojen perhe-elämää. Sarjan perheitä ovat aluksi Tuiskulan perhe, jonka äiti, Annikki Tuiskula, on Paisteen ala-asteen rehtori, Jantin perhe, Pelkosen lestadiolaisperhe sekä Toivolan ja Uusikylän yksinhuoltajaperheet (myöhemmin uusioperhe, kun perheiden vanhemmat muuttavat yhteen). Sarjan kahdeksannessa jaksossa mukaan tulee suomenruotsalainen Sandbergin perhe. Sarjan muihin henkilöhahmoihin kuuluvat koulun opettajat Ilpo ja Laura.

Sarjan kouluun sijoittuvat kohtaukset kuvattiin vantaalaisella Ilolan koululla.

## Näyttelijät
* Tarja Saikkonen – Annikki Tuiskula, koulun rehtori, äiti
* Saku Kautto – Jussi Tuiskula, isä
* Salla Häkkinen – Inkeri Tuiskula, perheen esikoinen
* Ronnie Andersson – Tuukka Tuiskula, kuudesluokkalainen
* Matias Arosuo – Jaakko Tuiskula, kolmasluokkalainen
* Joona Moilanen – Petteri Tuiskula, perheen kuopus
* Inkeri Kivimäki – Katariina Jantti, äiti
* Kauko Lindfors – Pekka Jantti, isä
* Riina Sivén – Henna Jantti, kuudesluokkalainen
* Tuomas Närvä – Markus Jantti, kolmasluokkalainen
* Aaro Partanen – Leevi Pelkonen, isä
* Elina Lehtisalmi – Marianne Pelkonen, äiti
* Heli Partanen – Maria Pelkonen, kuudesluokkalainen
* Mikko Lempinen – Samuel Pelkonen, kolmasluokkalainen
* Teijo Eloranta – Aulis Toivola, isä
* Riikka Luoma – Tanja Toivola, kuudesluokkalainen
* Enni Tuovinen – Milla Toivola, kolmasluokkalainen
* Auni Tuovinen – Niina Toivola, kolmasluokkalainen
* Kirsti Kuosmanen – Reettamari Uusikylä, äiti
* Joni Virtanen – Ossi Uusikylä, kuudesluokkalainen
* Peppe Forsblom – Jacob Sandberg, isä
* Satu Hindrea – Maija Sandberg, äiti
* Henri Valonen – Kim Sandberg, kuudesluokkalainen
* Linda Wallgren – Janica Sandberg, kolmasluokkalainen

## Jaksot

## Lähteet
*Enkeleitä ja pikkupiruja Yleisradion verkkosivuilla

### Viitteet

## Aiheesta muualla
*Ylen Elävä arkisto: Enkeleitä ja pikkupiruja esitti ala-asteen elämää realistisesti
Harald Paumgarten

**Harald Paumgarten** (4. huhtikuuta 1904 – 1952) oli itävaltalainen maastohiihtäjä, yhdistetyn hiihtäjä ja mäkihyppääjä. Hän saavutti pronssia 4&nbsp;×&nbsp;10 kilometrin viestissä MM-kisoissa 1933. 

Sankt Moritzin olympialaisissa 1928 Paumgarten sijoittui 17:nneksi sekä 18 kilometrin hiihdossa että yhdistetyssä. Lake Placidissa 1932 hän oli 29:s 18 kilometrin hiihdossa, 18:s yhdistetyssä ja 25:s mäkihypyssä.
Baleaarienliitäjä

**Baleaarienliitäjä** (*Puffinus mauretanicus*) on Baleaareilla pesivä äärimmäisen uhanalainen ulappalintu.

Kooltaan baleaarienliitäjä on noin 33&nbsp;cm pitkä ja sen siipien kärkiväli on noin 85–90&nbsp;cm. Väriltään lintu on yläpuolelta tummanruskea ja alapuolelta ruskehtavan vaalea vaihtelevin merkein. Monen yksilön pyrstönalunen on tuhkanharmaa. Tummat yksilöt voi sekoittaa nokiliitäjään (*Puffinus griseus*) .

Kuten muutkin ulappalinnut, myös baleaarienliitäjä elää pääasiassa ulapalla. Pesänsä baleaarienliitäjä tekee kallioilla tai pienille saarille. Se on hidas lisääntymään, koska se munii vain yhden munan pesimäkaudellaan. Aikuiset tulevat sukukypsiksi kolmevuotiaina.

Baleaarienliitäjäkannan kooksi arvioidaan 4&nbsp;000&ndash;4&nbsp;800 yksilöä . Lajia uhkaavat ajoverkot, joihin linnut takertuvat sukeltaessaan ravintoa, sekä saarille levinneet kissat, rotat ja genetit. Myös merien saastumisella on mahdollisesti vaikutusta kannan pienentymiseen.

## Lähteet

## Aiheesta muualla
*
Gerda von Mickwitz

**Gerda von Mickwitz** (4. toukokuuta 1862 Helsinki – 19. helmikuuta 1948 Helsinki) oli suomalainen feministi ja ruotsin kielellä kirjoittanut kirjailija. Hän käytti nimimerkkejä ”G.v.M.” ja ”-ii-”.

Gerda von Mickwitzin äidinkieli oli saksa ja hän toimi uransa alussa Saksan kirjallisuuden ja saksan kieliopin opettajana. Vuonna 1892 von Mickwitz oli mukana perustamassa Naisasialiitto Unionia. Hän kirjoitti useisiin lehtiin artikkeleita sekä muun muassa romaanit *Ett giftermål* ja *Kärleken*.

## Teoksia
* *Solglöd och andra skizzer*, af -ii-. Edlund, Helsingfors 1885 
* *Ett giftermål* : roman, 1-2. Edlund, Helsingfors 1889
* *Kärleken : en utvecklingshistoria i episoder*. Författaren, Helsingfors 1892

## Lähteet
* 
* Gerda von Mickwitz naiskirjailijoiden liiton sivuilla  
* Gerda von Mickwitzin suvusta kirjoitettu artikkeli
Mellakka (yhtye)

**Mellakka** oli raumalainen hardcore punk -yhtye, joka toimi vuosina 1984–1986. Mellakka julkaisi uransa aikana kaksi EP:tä ja yhden demon. Niistä on myöhemmin tehty kokoelma, jonka on julkaissut Brickwall Records.  

## Levytykset
* Ei... ep 1984
* Itsenäisyyspäivä ep 1985
* R.I.P recordings -84-86 (kokoelma):
- CD  g.o.d records 2004
- LP Brickwall records 2005
- C-CAS Totalmankell records 2009

## Lähteet
* Mellakka The Website
* Brickwall Records
Septizonium

**Septizonium** (myös: *Septizodium*, *Septicodium*) oli Septimius Severuksen vuonna 203 Roomaan rakennuttama teatraalinen julkisivu Palatiumin keisaripalatseille Colosseumille johtavan Via Appian alkupäässä lähellä Circus Maximuksen itäistä päätyä. Rakennus muistutti Miletoksen porttia tai roomalaisen teatterin näyttämön taustaseinää (*scaena*) . Ammianus Marcellinuksen mukaan se oli nymfeille omistettu suihkulähde - *nymfeum*.

Septizoniumin raunioita käytettiin ensin keskiajalla osana linnoitusta, sitten uudella ajalla kivilouhoksena, jonka lohkareista rakennettiin uutta paavillista Roomaa. Sen viimeisetkin jäännökset, jotka lukuisat renessanssitaiteilijat olivat jo ikuistaneet piirroksiinsa, purettiin 1589, kun paavi Sixtus V valtuutti Domenico Fontanan käyttämään loputkin jäljellä olevasta materiaalista *via Quattro Fontanen*, *via del Quirinalen* ja *via XX Settembren* risteyksen suihkulähteisiin.

## Lähteet

## Aiheesta muualla
*There once was in Rome - the Septizonium
Saastamoinen (yritys)

**Saastamoinen Oy** (vuosina 1912–1971 **H. Saastamoinen Oy**, 1971–1983 **Saastamoinen Yhtymä Oy**) oli suomalainen, etupäässä Kuopiossa toiminut monialakonserni. Sen perustaja oli 1876 liiketoiminnan Kuopiossa aloittanut Herman Saastamoinen. Virallisesti osakeyhtiö perustettiin vuonna 1912.

## Historia
Yrityksen merkittävimpiä toimialoja oli sahateollisuus. Yritys operoi Kuopion alueella muun muassa Syvänniemen höyrysahaa ja Haapaniemen telakkaa. Vuonna 1901 Haapaniemeen perustettiin rullatehdas, joka aikoinaan oli Euroopan suurin. Vuonna 1923 yritys aloitti vanerin tuottamisen, ja myöhemmin omaksi yrityksekseen erotettiin Saastamoisen Faneri Oy. Muita yrityksen toimialoja olivat muun muassa päivittäistavarakauppa, elintarviketukkutoiminta, ravintolatoiminta ja autokauppa. 

1970-luvun puolivälissä Saastamoisella oli Apti-niminen, Suomen eri kaupungeissa sijainneiden yhdentoista ravintolan ketju, jonka Alkon tytäryhtiöt Kantaravintolat Oy ja Yhtyneet Ravintolat Oy ostivat vuonna 1977. Samoihin aikoihin Saastamoisen perustama Heps-tavarataloketju myytiin Tukolle, ja myöhemmin luovuttiin myös pienemmistä, kauppiasvetoisista Tops- ja Pops-myymälöistä.

Tappiolliseksi kehittynyt yhtymä hajotettiin 1980-luvulla. Metsäteollisuus myytiin UPM:lle, joka lopetti kaikki neljä yrityksen tehdasta ja rakensi niiden tilalle asuntoja. Kiinteistöyritykseksi jäänyt Saastamoinen Oy meni konkurssiin 1996.

## Lähteet

## Kirjallisuutta
*Jyrki Paaskoski: *Vastuu ja velvoitus. Kolme sukupolvea Saastamoisen perheyrityksessä.* Saastamoisen säätiö 2005. .
Lainoppi ja oikeusteoria

**Lainoppi ja oikeusteoria** on Janne Kaiston toimittama oikeustieteellinen teos. Sen on kustantanut Edita Prima vuonna 2005. Teoksessa tarkastellaan oikeusteoreettisen ajattelun muodollisia rakententeita aineellisen varallisuusoikeuden näkökulmasta.

## Lähteet
Nykylatinan sanakirja

**Nykylatinan sanakirja** () on suomi-latina-suomi-sanakirja, jonka ovat toimittaneet Tuomo Pekkanen ja Reijo Pitkäranta. Teoksen on kustantanut Suomalaisen kirjallisuuden seura. Yleisradion latinankielisissä viikkokatsauksissa *[[Nuntii Latini]]* käytetty sanastomateriaali muodostaa pääosan sanakirjasta.

## Lähteet
Oulun yliopiston luonnontieteellinen tiedekunta

**Oulun yliopiston luonnontieteellinen tiedekunta** on yksi Oulun yliopiston tiedekunnista. Tiedekunta painottaa toiminnassaan biotekniikkaa, informaatiotekniikkaa, pohjoisuutta sekä ympäristöalan opetusta ja tutkimusta.

Luonnontiedettä on opetettu yliopistossa sen perustamisesta lähtien. Huhtikuussa 1959 annetulla asetuksella filosofiseen tiedekuntaan perustettiin matematiikan, fysiikan, kemian, maantieteen, kasvi- ja eläintieteen sekä kansantaloustieteen professuurit. Kun vuodesta 1965 alkaen filosofiseen tiedekuntaan perustettiin vielä kansantaloustieteen lisäksi humanistisiakin, jaettiin filosofinen tiedekunta luonnontieteelliseksi ja humanistiseksi tiedekunnaksi elokuussa 1972.

## Tutkimusyksiköt
Tiedekunnan alla toimii useita tutkimusyksiköitä ja se järjestää koulutusta matematiikan, fysiikan, biologian ja maantieteen alalta. 

## Lähteet

## Aiheesta muualla
*Oulun yliopiston luonnontieteellinen tiedekunta
Ars Grammatica

**Ars grammatica** on Tuomo Pekkasen kirjoittama latinan kieliopin oppikirja. Kirjan on kustantanut Gaudeamus. Teoksen ensimmäinen painos ilmestyi vuonna 1981. Kirja sisältää latinan kouluopetuksessa ja yliopiston eritasoisilla kursseilla käytettävän klassisen kielioppimateriaalin.

## Aiheesta muualla
* Ars grammatica Gaudeamuksen sivuilla
Paul Pierce

**Paul Anthony Pierce** (s. 13. lokakuuta 1977) on yhdysvaltalainen, kesällä 2017 uransa lopettanut koripalloilija. Hän edusti NBA-urallaan Boston Celtics vuosina 1998–2013, Brooklyn Netsiä 2013–2014, Washington Wizardsia 2014–2015 sekä Los Angeles Clippersiä 2015–2017. Pituudeltaan hän on 201 senttimetriä.

Pierce pelasi NBA:ssä vuodesta 1998 ja edusti vuoteen 2013 saakka koko ajan Boston Celticsiä. Ensimmäisellä kaudellaan hänet valittiin tulokkaiden tähdistöviisikkoon. Kaudella 2008–2009 hänet valittiin liigan toiseen tähtiviisikkoon sekä kausina  2001–2002, 2002–2003 ja 2007–2008 kolmanteen tähtiviisikkoon. Viimeksi mainittuna kautena hän voitti ensimmäisen NBA-mestaruutensa ja hänet valittiin loppuotteluiden arvokkaimmaksi pelaajaksi.

Kesällä 2013 Pierce siirtyi Brooklyn Netsiin. Kesällä 2015 hän teki sopimuksen kotikaupunkinsa Los Angeles Clippersin kanssa yhden Washingtonissa vietetyn kauden jälkeen. 

Pierce pelasi NBA:ssa 1343 runkosarjaottelua ja 170 pudotuspeliä. NBA:n tähdistöottelussa hän pelasi kymmenen kertaa. Hän on tehnyt neljänneksi eniten kolmen pisteen koreja NBA:n historiassa (2143).

## Lähteet
* Paul Piercen tiedot NBA:n sivuilla

### Viitteet

## Aiheesta muualla
Leigh Hunt

**James Henry Leigh Hunt** (19. lokakuuta 1784 – 28. elokuuta 1859) oli englantilainen esseisti, runoilija ja kriitikko. Hän työskenteli *[[The Examiner (1808–1886)|The Examiner]]*- ja *The Reflector* -lehdissä.

Hunt kirjoitti uransa alussa teatteriarvosteluja, jotka hän vuonna 1807 julkaisi koottuina nimellä *Critical essays on the Performances of the London theatres*. Myöhemmin hän keskittyi yksinomaan runouteen. Hänen etevimmät runoteoksensa ovat romanttinen eepos *The story of Rimini* (1816), historiallinen romaani *Sir Ralph Escher* (1832) ja draama *A legend of Florence* (1840). Hunt on lisäksi kirjoittanut elämäkerrallisen teoksen *Lord Byron and some of his contemporaries* (1828) sekä taidekriittiset teokset *Imagination and fancy* (1844) ja *Wit and humour* (1848).

## Lähteet

## Aiheesta muualla
* 
* Leigh Hunt Online: The Letters
* Free Audio Recording of Abou Ben Adhem. Librivox.org
* 
* Eleanor M. Gates, ”Leigh Hunt and Anna Maria Dashwood: A Shelleyan Romance”, University of Iowa
* Lucy M. Rossetti, ''Mrs. Shelley'' (1890) Gutenberg-projekti
Vähäkangas

**Vähäkangas** on Ylivieskan kaupungissa sijaitseva kylä ja taajama. Se sijaitsee seitsemän kilometrin päästä keskustasta itä-kaakkoon. Vuoden 2011 lopussa taajaman alueella asui 258 asukasta.

Vähäkankaalla sijaitsee vuonna 1982 valmistunut Ylivieskan lentokenttä, jolla aiemmin on ollut reittiliikennettäkin. 

## Lähteet

## Kirjallisuutta
*Riippa, Linnea: *Vähäkankaan kylähistoriikki.* Ylivieska: Ylivieskan kulttuurilautakunta, 1978. .
Tha Streetz Iz a Mutha

**Tha Streetz Iz a Mutha** on rap-artisti Kuruptin toinen studioalbumi. Albumi julkaistiin Artemis Recordsin kautta 16. marraskuuta 1999.

## Kappaleet

## Listasijoitukset
Hjalmar Braxén

**Hjalmar Gustaf Braxén** (10. joulukuuta 1860 Pudasjärvi – 5. kesäkuuta 1909 Santala) oli suomalainen säveltäjä ja vapaakirkollisen liikkeen saarnaaja.

Braxén toimi 1880-luvulta alkaen yhtenä vapaakirkollisen herätysliikkeen johtomiehistä yhdessä Constantin Boijen, Antti Mäkisen, F. W. Lönnbeckin ja Edvard Björkenheimin kanssa. Braxén asui Santalan kartanossa sen jälkeen, kun hän avioitui kartanon tyttären Hulda Sjöblomin kanssa 1897.

## Lapsuus ja nuoruus
Hjalmarin isä Karl Fredrik Braxén oli Enontekiön nimismies. Isä kuoli tapaturmaisesti 1863 Hjalmarin ollessa kolmevuotias. Talo huutokaupattiin, ja nuori äiti joutui varattomana muuttamaan Kalajoelle. Katovuosien vuoksi perhe koki ankaraa puutetta. Äiti hankki perheelle elatuksen pitämällä säätyläisperheiden lapsille koulua ja harjoittamalla pientä leipomoa. 

Keväällä 1877 Hjalmar Braxén koki uudestisyntymisen apteekkari Fr. Borgin kautta. Braxén muutti Helsinkiin 1880 ja kirjautui yliopiston teologiseen tiedekuntaan. Muutamassa vuodessa hän suoritti jumaluusopin erotutkinnon korkeimmilla arvosanoilla. Hän ei kuitenkaan omantuntonsa tähden voinut vihkiytyä valtiokirkon papiksi, sillä hän koki, että se olisi sitonut hänen kätensä ja olisi estänyt häntä toimimasta sielujen voittamiseksi.

## Sävellykset
* Oi Herrani Jeesukseni (sanat ja sävel, *[[Hengellinen laulukirja]]* numero 70)
* Autuus suuri oomme Herran kansaa (sanat ja sävel, *Hengellinen laulukirja* numero 149)
* Kun taisto riehuu maallinen (sävel, *Hengellinen laulukirja* numero 158)
* Olet mun (sävel, *Hengellinen laulukirja* numero 418)
* Rakas Jeesus, suo mun olla (sävel, *Hengellinen laulukirja* numero 499)

## Lähteet
* *Hengellinen laulukirja*. Vantaa: Otava, 1992. 3., uudistettu painos.
* Pentti Rantanen: *Santalan kartanon merkitys Suomen Vapaakirkolle 1923–1946*; Suomen ja Skandinavian kirkkohistorian pro gradu -tutkielma; Helsingin yliopisto 2016

* Lehto, Juho: *Uskon ja totuuden mies.* Helsinki: Päivä, 1945.

### Viitteet
Any Man’s Hunger

__NOTOC__
**Any Man's Hunger** on Danny Wilden toinen sooloalbumi vuodelta 1987.

## Kappaleet
#
#
#
#
#
#
#
#
#
#
#

## Arvostelut
* Allmusic: 

## Lähteet

## Aiheesta muualla
* ''Any Man’s Hunger'' discogs.com -sivustolla
Hyneria

**Hyneria lindae** oli devonikaudella elänyt suuri varsieväkala, jonka fossiileja on löydetty nykyisestä Pohjois-Amerikasta. Se oli lihansyöjä ja asuinseutunsa hallitseva peto. *Hyneria* tarkoittaa ”Hyneristä kotoisin”.

## Löydöt
*Hyneria lindaen* fossiileja on löydetty vain Yhdysvaltain Pennsylvaniasta Red Hillin alueelta. Ensimmäinen löytö tehtiin vuonna 1968 läheltä Hynerin kaupunkia, josta laji on saanut nimensä. Lajin kuvasi Keith Thomson samana vuonna kallosta, hartiavyöstä ja leuoista löytyneiden luunkappaleiden perusteella. Löytöjä on tehty sittemmin lisää, mutta täydellistä luurankoa ei ole löydetty. Fossiilit ovat 360 miljoonaa vuotta vanhoja.

## Anatomia ja elintavat
*Hyneria lindae* kasvoi jopa 4 metrin pituiseksi ja kahden tonnin painoiseksi. Sillä oli luinen tukiranka ja paksut suomut. Muiden varsieväkalojen tapaan *Hyneria lindaella* oli lihaksikkaat raajat. Lajilla oli voimakkaat leuat ja terävät lihansyöjäkalan hampaat.

*Hyneria lindaen* pääravintoa olivat luultavasti kalat, erityisesti hait sekä sammakkoeläimet. Se paikansi saaliinsa hyvän hajuaistinsa ja kohtuullisen näkökyvyn avulla. Se eli jokivarsissa ja suistoissa ja pystyi luultavasti liikkumaan hyvin myös matalissa vesissä vahvojen eviensä avulla, joka mahdollisti saalistuksen matalikoissa. Mahdollisesti se pystyi olemaan lyhyen ajan myös maalla ja hengittäneen sen ajan uimarakkonsa avulla. Se pystyi ottamaan happea ilmasta ja elämään vähähappisessa vedessä.

## Lähteet

## Aiheesta muualla
* 
*  
* 
* 
*
Sulaiman Al Fahim

**Sulaiman Al Fahim** (s. 1977) on Yhdistyneistä arabiemiirikunnista kotoisin oleva liikemies. Al Fahimin johtama sijoittajaryhmä osti Manchester City -jalkapalloseuran vuonna 2008. Kauppahinta oli uutistoimisto AP:n mukaan 200 miljoonaa puntaa.

## Lähteet
Seurasaarenselkä

**Seurasaarenselkä** () on merialue Helsingissä kantakaupungin länsipuolella. Sen yhdistää avomereen noin puolen kilometrin levyinen Lauttasaarensalmi Ruoholahden ja Lauttasaaren välissä. Salmen yli kulkevat Lauttasaaren silta ja Länsiväylään kuuluva Lapinlahden silta.

Länsipuolella Seurasaarenselkää rajoittaa Munkkiniemestä Lauttasaareen johtava saariketju, johon kuuluvat Kuusisaari, Lehtisaari ja Kaskisaari. Näiden väliset kapeat salmet yhdistävät Seurasaarenselän lännempänä, Espoon rajalla sijaitsevaan Laajalahteen. Keskellä Seurasaarenselkää sijaitsee Seurasaari, johon johtaa jalankulkusilta lahden pohjoisrannalta Meilahdesta.

Seurasaarenselän lahtia ovat itäpuolella Lapinlahti, Taivallahti ja Humallahti. Pohjoisessa siitä alkaa Pikku Huopalahti.

Kantakaupungissa Seurasaarenselän rannalla sijaitsevat Lapinlahden sairaala, Hietaniemen hautausmaa, Hietaranta, Helsingin soutustadion sekä Sibeliuksenpuisto ja siellä oleva Sibelius-monumentti.  Selän pohjoisrannalla on Meilahden huvila-alue, jossa rantatonteilla sijaitsevat tasavallan presidentin ja pääministerin virka-asunnot Mäntyniemi ja Kesäranta sekä museoitu Tamminiemi.

## Aiheesta muualla
Sick Bastard

**Sick Bastard** on grindcore-yhtye Rotten Soundin vuonna 1995 julkaistu ensimmäinen EP-levy. Levy poikkeaa yhtyeen myöhemmästä tuotannosta siten, että sen sanoitukset ovat suomenkielisiä. ”Sick Bastard” julkaistiin alun perin ainoastaan vinyylinä, mutta EP:n kappaleet on julkaistu CD-muodossa vuonna 2003 ilmestyneellä kokoelma-albumilla *[[From Crust 'til Grind]]*.

## Kappaleet
Sävellykset, sanoitukset ja sovitukset Rotten Sound.

**A-puoli**
#
#
#
#
#

**B-puoli**
#
#
#
#
#

## Kokoonpano
* Keijo Bagge – laulu, kansitaide
* Mika Aalto – kitara
* Masa Kovero – basso
* Ville Väisänen – rummut

;Muut
* Nappi Aaltonen – äänitys
* Uwe von Smallhausen – masterointi

## Aiheesta muualla
* Sick Bastard Discogsissa 
*
Danny Wilde (albumi)

__NOTOC__
**Danny Wilde** on Danny Wilden kolmas studioalbumi. Se julkaistiin vuonna 1989 levymerkillä Geffen Records.

## Kappaleet
#
#
#
#
#
#
#
#
#
#
#

## Muusikot
* Danny Wilde – laulu 
* Matt Downs – kitara, taustalaulu
* Rick Wilson – basso, taustalaulu
* Denny Fongheiser – rummut, taustalaulu
* Kevin Jones – koskettimet, taustalaulu
* Peter Frampton – kitara (kappale 9)

## Arvostelut
* Allmusic: 

## Lähteet
Kerlon

**Kerlon** (oik. **Kerlon Moura Souza**, s. 27. tammikuuta 1988 Ipatinga, Minas Gerais) on brasilialainen jalkapalloilija, joka edustaa Italian Serie A:n seuraa Inter Milanoa. Hän on pelipaikaltaan hyökkääjä.

Kerlonina parhaiten tunnettu pelaaja on edustanut Brasilian nuorisomaajoukkueita 15-vuotiaista 20-vuotiaisiin ja hänestä on veikattu tulevaisuuden tähteä. Kerlon sai kuuluisuutta alle 17-vuotiaiden MM-kisoissa 2005 esittelemällä hyljekuljetuksen eli juoksemalla pallo päänsä päällä kovaa pakottaen vastustajat rikkomaan itseään. Hän voitti turnauksen maalikuninkuuden kahdeksalla maalillaan seitsemässä pelissä.

7. heinäkuuta 2009 italialainen Inter Milano kertoi verkkosivuillaan tehneensä pelaajasopimuksen Kerlonin kanssa kauden 2011-12 loppuun. Kerlon siirtyy ilmaiseksi Chievo Veronasta, jota hän edusti aikaisemmin.

## Lähteet

## Aiheesta muualla
* Biography Kerlon Online
Crooked I

**Dominick Wickliffe** (s. 23. syyskuuta 1978 Los Angeles, Yhdysvallat), tunnettaan paremmin lavanimellä **Crooked I** on yhdysvaltalainen rap-artisti.

Ollessaan 17-vuotias Dominick perusti itsenäisen levy-yhtiön nimeltään *Muscle Records* kahden ammattijalkapalloilijan kanssa, jotka olivat Chucky Miller ja Leonard Russell. Ei tiedetä, kuinka monta levyä yhtiö tuotti ennen hajoamistaan, mutta ne ovat kaikki vielä tälläkin hetkellä julkaisemattomia. Muscle Recordsin aikana Crooked I kiinnitti Noo Trybe/Virgin Recordsin huomion ja sai vuonna 1995 ensimmäisen levytyssopimuksensa.

## Lähteet
BeeSides

**BeeSides** on Danny Wilden sooloalbumi vuodelta 1999. Se julkaistiin vuonna 2003 lopettaneessa MP3.com -palvelussa.

## Kappaleet
#Hangin’ Around
#Heard Enough
#Woman, You’ve Become
#Radio Facist Groove
#If This Is Love
#Holy Water
#Mary Dew

## Aiheesta muualla
* ''BeeSides'' discogs.com -sivustolla
Tampereen yliopiston teatterityön tutkinto-ohjelma

**[[Tampereen yliopisto|Tampereen yliopiston]] teatteritaiteen tutkinto-ohjelma** on Teatterikorkeakoulun ohella ylin teatterialan koulutuskeskus Suomessa. Vuoteen 1995 saakka sen nimi oli *näyttelijäntyön koulutusohjelma*, jonka lyhennettä *Näty* tutkinto-ohjelmasta edelleen käytetään. Näty sijaitsee Tampereen yliopiston keskustakampuksella informaatioteknologian ja viestinnän tiedekunnassa.

Tutkinto-ohjelma on viisivuotinen ja valmistaa näyttelijän ammattiin. Siitä voi valmistua teatterialan mukaisiin teatteritaiteen kandidaatin (180 op) ja maisterin (120 op) tutkintoihin. Ensimmäiset kolme vuotta kestävät kandidaattiopinnot ovat ilmiöpohjaisia ja niiden jälkeen kaksivuotisissa maisteriopinnoissa opiskelijat syventyvät valitsemaansa aihepiiriin näyttelijäntaiteen keinoin. 

Nätylle valitaan opiskelijoita joka toinen tai kolmas vuosi, joten tutkinto-ohjelmassa opiskelee aina kaksi vuosikurssia kerrallaan. 

## Lähteet
Martin Larsson

**Martin Larsson** (s. 27. maaliskuuta 1979) on ruotsalainen hiihtäjä, joka on kilpaillut kansainvälisellä tasolla vuodesta 1999 alkaen. Hän voitti pronssia MM-kisoista 2007 4 kertaa 10 kilometrin viestistä. Larsson sijoittui 76. sijalle samoissa kisoissa 15 kilometrin matkalla ja 17:nneksi 50 kilometrillä. 

## Lähteet

*
David Asavanond

**David Asavanod** (s. 17. heinäkuuta 1975 Ranska) on ranskalainen näyttelijä, hänen uransa on vielä alkupuolella. Asavanod on esiintynyt kolmessa elokuvassa: *Tom Yun Goong*, *Croc* ja *Thira*. Hän on 3/4 ranskalainen ja 1/4 thaimaalainen. Asavanod asuu Thaimaassa, Yhdysvalloissa, Britanniassa ja Ranskassa. 

## Aiheesta muualla
*
Leppävaaran uimahalli

**Leppävaaran uimahalli** on uimahalli Espoon Leppävaarassa. Uimahalli valmistui vuonna 1969, ja sen oli suunnitellut professori Osmo Lappo.

Uimahallia laajennettiin alkaen vuodesta 2013 ja laajennustyöt valmistuivat tammikuussa 2016. Laajennuksen mukana uimahalliin tuli lisäksi kahvila, kesäisin toimiva maauimala, hieroja ja kuntosali.

Uimahallin iso allas on 25 metriä pitkä, ja siinä on 8 rataa. Lisäksi uimahallissa on hyppyallas, terapia-allas, kaksi poreallasta, kylmävesiallas ja kahluuallas.

Maauimalan iso allas on 50 metriä pitkä, ja siinä on 10 rataa. Maauimalassa on myös monitoimiallas, kahluuallas, vesiliukumäki, kaksi rantalentopallokenttää, katukoripallokenttä ja leikkialue.

Uimahallilla ja maauimalalla on eri puku- ja pesutilat. Uimaveden puhdistamisessa käytetään otsonipuhdistusmenetelmää.

## Lähteet
RoboCop (animaatiosarja)

**RoboCop** () on Marvel Productionsin tuottama animaatiosarja, joka perustuu samannimiseen elokuvaan RoboCop. Sarja oli huomattavasti väkivallattomampi kuin elokuva, jonka ikäraja on 18. Sarja ei ole jatkoa elokuvalle, vaan sijoittuu elokuvalle vaihtoehtoiseen todellisuuteen. Animaatiosarjassa maailma on elokuvaa futuristisempi, ja muun muassa aseiden luodit ja patruunat on muutettu lasereiksi.

Sarjasta tuotettiin yhteensä 12 jaksoa, jotka esitettiin Yhdysvalloissa loppuvuodesta 1988.

Alfa Panorama Film & Video Oy julkaisi sarjan suomeksi jälkiäänitettyinä neljällä VHS-kasetilla. Jälkiäänityksestä vastasi Golden Voice Oy. Suomenkielisessä versiossa päähahmon Alex J. Murphyn nimi on muutettu Jake Murphyksi.

Jetix Films UK julkaisi koko sarjan DVD:llä Iso-Britanniassa vuonna 2008.

## Jaksot

## Äänirooleissa (alkuperäisäänet)

## Suomenkielisissä äänirooleissa

## Aiheesta muualla
* RoboCop: The Animated Series TV.comissa
John Francis Dearden

**John Francis Dearden** (15. lokakuuta 1907 – 1. elokuuta 1988) oli yhdysvaltalainen kirkonmies. Hänet vihittiin katoliseksi papiksi 8. joulukuuta 1932 ja piispaksi 18. toukokuuta 1948. 

Dearden oli Pittsburghin piispa vuosina 1950–1958 ja sitten Detroitin arkkipiispa vuosina 1958–1980. Hän oli kardinaali vuodesta 1969 ja osallistui siten vuoden 1978 kahteen konklaaviin.

## Aiheesta muualla
*Catholic-hierarchy.org: John Francis Cardinal Dearden
Pertsan parhaita

**Pertsan parhaita** on Pertti Reposen kirjoittama ja WSOY:n vuonna 1988 julkaisema kirja. Teos sisältää 42 Reposen sketsiä hänen käsikirjoittamistaan viihdesarjoista *[[ÄWPK – Älywapaa palokunta]]*, *[[Soitinmenot]]* ja *[[Kissa vieköön]]*. Lähes jokainen sketsi sisältää myös lyhyen alkujohdannon mistä sketsissä on kyse tai miksi sellainen on tehty. 

Kirja sisältää myös valokuvia Reposen televisio-ohjelmista.
Nathan Jones

**Nathan Jones** (s. 21. elokuuta 1969 Gold Coast, Queensland, Australia) on australialainen näyttelijä ja kehonrakentaja. Isokokoinen Jones (2,08 m, 149 kg) on tehnyt elokuvissa lähinnä jättiläisen rooleja. Elokuvista parhaiten tunnettuja ovat vuonna 2004 valmistunut *[[Troija (elokuva)|Troija]] ja 2005 [[The Protector(Tom yum goong)|The Protector (Tom yum goong)]]* ja vuoden 2015 *[[Mad Max: Fury Road]]*. Hän teki myös lyhyen uran 2000-luvun alkuvuosina showpainijana esiintyen muun muassa WWE:n Wrestlemania 14-tapahtumassa.

## Aiheesta muualla
* 
* Jonesin esittely Wresting Alertin sivuilla  
* https://www.imdb.com/title/tt0427954/
Oulun yliopiston humanistinen tiedekunta

**Oulun yliopiston humanistinen tiedekunta** on yksi Oulun yliopiston tiedekunnista. Perustutkinto-opiskelijoita tiedekunnassa on 2&nbsp;111, jatko-opiskelijoita 308 ja henkilökuntaa 154 (2007).

Tiedekunta on erikoistunut saamen kielen ja kulttuurin tutkimukseen. Tätä tehtävää hoitaa tiedekunnassa toimiva Giellagas-instituutti.

Oulun yliopiston filosofiseen tiedekuntaan perustettiin humanistinen osasto vuonna 1965. Varsinaisesti humanistinen tiedekunta perustettiin vasta elokuussa 1972, kun filosofinen tiedekunta jaettiin kahtia: humanistiseksi ja luonnontieteelliseksi tiedekunnaksi. 1960-luvulla humanististen alojen laitokset olivat hajallaan eri puolilla kaupunkia kunnes syksyllä 1970 ne siirrettiin Veljekset Åströmin entisiin tehdasrakennuksiin Myllytulliin ja tilat nimettiin J. V. Snellmanin mukaan Snellmaniaksi. Myllytullista Linnanmaan yliopistoalueelle humanistinen tiedekunta muutti vuonna 1992. Vuonna 2018 humanistinen tiedekunta muutti kampuksen pohjoisosista rakennuksen ns. vanhalle puolelle.

## Pääaineet
* aate- ja oppihistoria
* arkeologia
* englantilainen filologia
* germaaninen filologia
* historia
* informaatiotutkimus
* kirjallisuus
* kulttuuriantropologia
* logopedia
* pohjoismainen filologia
* saamelainen kulttuuri
* saamen kieli
* suomen kieli

## Lähteet

## Aiheesta muualla
*Oulun yliopiston humanistinen tiedekunta